Document ID: 31984D0422

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 24ης Ιουλίου 1984
που τροποποιεί το παράρτημα Ι της απόφασης 77/795/ΕΟΚ του Συμβουλίου και καθιερώνει μία κοινή διαδικασία για την ανταλλαγή πληροφοριών όσο αφορά την ποιότητα του επιφανειακού γλυκού νερού στην Κοινότητα
(84/422/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την απόφαση 77/795/ΕΟΚ του Συμβουλίου της 12ης Δεκεμβρίου 1977 που καθιερώνει μία κοινή διαδικασία για την ανταλλαγή πληροφοριών όσο αφορά την ποιότητα του επιφανειακού γλυκού νερού στην Κοινότητα (1), και ιδιαίτερα το άρθρο 5 παράγραφος 1 αυτής,
Εκτιμώντας:
ότι έχουν ληφθεί αιτήσεις από τη Γαλλία, την Ιταλία, την Ολλανδία και το Ηνωμένο Βασίλειο για τροποποίηση του παραρτήματος Ι της απόφασης του Συμβουλίου·
ότι η Επιτροπή είναι ικανοποιημένη που οι τροποποιήσεις αυτές ικανοποιούν τις απαιτήσεις του άρθρου 5 παράγραφος 2 της απόφασης του Συμβουλίου,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα Ι της απόφασης 77/795/ΕΟΚ του Συμβουλίου τροποποιείται όσο αφορά τη δειγματοληψία ή τους σταθμούς μέτρησης που ταξινομούνται στο παράρτημα της απόφασης αυτής.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 24 Ιουλίου 1984.

Labels: 12
3
20